Latvijas Vēstnesis (izdevējs)

Latvijas Vēstnesis ir Latvijas Republikas oficiālais izdevējs, kas veic valsts deleģēto funkciju nodrošināt oficiālo publikāciju un sistematizēt tiesību aktus. Izdevēja darbība ir cieši saistīta ar Latvijas Republikas Satversmes 90. panta "Ikvienam ir tiesības zināt savas tiesības" īstenošanu.Latvijas Republikas Satversmes 90. pants Iedzīvotājiem ir tiesības būt informētiem par savām tiesībām, pienākumiem un atbildību. Lai to īstenotu, Latvijas Vēstnesis uztur vairākas specializētas tīmekļa vietnes, tajā skaitā izdod oficiālo izdevumu "Latvijas Vēstnesis".Latvijas Republikas oficiālais izdevums

Oficiālo publikāciju un tiesiskās informācijas likums nosaka, ka oficiālais izdevējs "Latvijas Vēstnesis" īsteno valsts politiku oficiālās publikācijas un tajā ietvertās informācijas sistematizācijas jomā, veicina izpratni par normatīvajos aktos noteiktajām privātpersonu tiesībām un pienākumiem, nodrošina valsts oficiālās informācijas sniegšanu, oficiālās publikācijas un tajā ietvertās informācijas sistematizācijas procesu.Oficiālo publikāciju un tiesiskās informācijas likuma (OPTIL) 14. panta 2. apakšpunkts

 Vēsture 
Oficiālais izdevējs tika nodibināts ar Ministru Padomes 1993. gada 2. februāra lēmumu Nr. 47 „Par valsts uzņēmuma „Latvijas Vēstnesis” nodibināšanu”Latvijas Republikas Ministru Padomes lēmums Nr. 47 "Par valsts uzņēmuma «Latvijas Vēstnesis» nodibināšanu".
Kopš 1993. gada Latvijas Republikā oficiālās publikācijas funkcija tiek īstenota, valsts informāciju publicējot oficiālajā izdevumā "Latvijas Vēstnesis".OPTIL 3. pants
1993. gada 25. februārī iznāca pirmais laikraksta "Latvijas Vēstnesis" numurs.Laikraksta "Latvijas Vēstnesis" 1. laidiens
Toreiz valsts oficiālajam izdevējam izvirzīja šādu darba lauku laikraksta "Latvijas Vēstnesis" — Latvijas Republikas oficiālā laikraksta — izdošana, nodrošinot tajā Latvijas Republikas likumu, lēmumu un citu normatīvo aktu, kā arī to skaidrojumu publicēšanu. Valsts varas un pārvaldes institūciju un pašvaldību darbības atspoguļošana, kā arī šo institūciju izdoto normatīvo aktu un paziņojumu, tieslietu iestāžu, privatizācijas un tiesu paziņojumu publicēšana. Kā arī dokumentālas literatūras izdošana un tematisku kopojumu izdošana par statistikas, tieslietu, socioloģijas un citām aktuālām problēmām.

2000. gadā valsts uzņēmums reorganizēts par VSIA.Ministru kabineta rīkojums Nr. 38 "Par valsts uzņēmuma "Latvijas Vēstnesis" reorganizāciju"

2012. gada 1. jūlijā stājās spēkā Oficiālo publikāciju un tiesiskās informācijas likumsOPTIL. Šā likuma mērķis ir nodrošināt privātpersonu tiesības būt informētām par savām tiesībām un pienākumiem, reglamentējot tām saistošo tiesību aktu un oficiālo paziņojumu izsludināšanu, publicēšanu, spēkā esamību un pieejamību. Likums nosaka, ka "Latvijas Vēstnesis" ir oficiālā izdevuma izdevējs.

Ar 2013. gada 1. janvāri Latvija pilnībā pārgāja uz oficiālo publikāciju elektroniskā formātā, tas ir, oficiālais izdevums "Latvijas Vēstnesis" pieejams vietnē www.vestnesis.lv un vairs netiek izdots drukātā formātā.

 Informatīvie pakalpojumi 

 "Latvijas Vēstnesis" 
Tā saturs ir publiski ticams un saistošs. Oficiāla publikācija ir Latvijas oficiālajā izdevumā "Latvijas Vēstnesis" publicētā informācija.
Neviens nevar aizbildināties ar oficiālajā izdevumā publicētu tiesību aktu vai oficiālo paziņojumu nezināšanuOPTIL 2. punkta 2. apakšpunkts.

 Likumi.lv 
Latvijas Republikas tiesību akti: jaunākā informācija par tiesību aktiem un to izmaiņām. Vietnē nodrošināta pieeja sistematizētiem tiesību aktiem, tas ir jaunākie tiesību akti vietnē tiek publicēti to izsludināšanas dienā oficiālajā izdevumā "Latvijas Vēstnesis". Tiesību akti ir papildināti ar jaunākajiem grozījumiem, tie ir pieejami spēkā esošajā redakcijā. Papildus tiek nodrošināta piekļuve tiesību akta „vēsturiskajām” un „nākotnes” redakcijām. Tiesību aktiem tiek norādīts to spēkā esamības statuss. Tiesību aktiem ir pievienoti saistītie dokumenti un satura rādītājs.

Kopš 2011. gada 1. februāra šajā vietnē normatīvo aktu sistematizēšanas funkciju nodrošina Tieslietu ministrija.
Sistematizācijas minimālās prasības nosaka 2014. gada 18. februāra Ministru kabineta noteikumi Nr. 101 "Starptautisko līgumu uzskaites un tiesību aktu sistematizācijas noteikumi"Starptautisko līgumu uzskaites un tiesību aktu sistematizācijas noteikumi.
Sistematizētiem tiesību aktiem ir informatīvs raksturs. Ja tiek konstatēta pretruna starp sistematizēto tiesību aktu un tiesību akta oficiālo publikāciju, vadās pēc oficiālās publikācijasOPTIL 16. panta 2. apakšpunkts.

 LV portāls 
Portāls par Latviju un mums Latvijā. Palīgs tiesību aktu izpratnei: aktuāli, noderīgi un vienkārši skaidrojumi par likumdošanas procesu un tiesisko regulējumu Latvijā, problēmraksti, viedokļi un intervijas par sabiedrībā nozīmīgiem notikumiem, Latvijas vērtībām un valsts attīstību.

 Jurista Vārds 
Specializēts nedēļas žurnāls tiesiskai domai un praksei un portāls juristiem. Latvijas juristu neklātienes forums.

 Atsauces 

 Ārējās saites 
 vestnesis.lv: Latvijas Republikas oficiālais izdevums
 likumi.lv: Latvijas Republikas tiesību akti
 lvportals.lv: informatīvs palīgs tiesību aktu normās
 juristavards.lv: žurnāls/portāls juristiem

Kategorija:Latvijas tieslietas
Kategorija:Valsts pārvalde
Kategorija:Tīmekļa vietnes
Kategorija:Latvijas izdevniecības
Kategorija:Latvijas politika